
**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԻՋԵՎԱՆ ՀԱՄԱՅՆՔ
**

**ԱՐՁԱՆԱԳՐՈՒԹՅՈՒՆ N 7**14 ՕԳՈՍՏՈՍԻ 2023թվական

**ԱՎԱԳԱՆՈՒ ԱՐՏԱՀԵՐԹ ՆԻՍՏԻ**

Համայնքի ավագանու նիստին ներկա էին ավագանու 18 անդամներ:

Բացակա էին` Սյուզաննա Արզումանյանը, Արտակ Խաչատրյանը, Խորեն Խուդավերդյանը, Կարեն Ծովանյանը, Խաչատուր Համզյանը, Մանե Ղազումյանը, Գագիկ Չապուխյանը, Արտյոմ Վարդանյանը

**Համայնքի ղեկավարի հրավերով ավագանու նիստին մասնակցում էին`**Արթուր Այդինյան, Անդրանիկ Խառատյան, Արտեմ Ոսկանյան, Արարատ Պարոնյան, Տիգրան Հարությունյան

**Նիստը վարում էր  համայնքի ղեկավար` Արթուր Ճաղարյանը**

**Նիստը արձանագրում էր բաժնի պետ` Մերինե Մանուչարյանը**

Լսեցին
**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶԻ ԻՋԵՎԱՆ ՀԱՄԱՅՆՔԻ ԱՎԱԳԱՆՈՒ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ**

**/Զեկ. ԱՐԹՈՒՐ ՃԱՂԱՐՅԱՆ/**

Ղեկավարվելով «Տեղական ինքնակառավարման մասին» օրենքի 14-րդ հոդվածի 6-րդ մասով

**Համայնքի ավագանին որոշում էՀաստատել համայնքի ավագանու նիստի հետևյալ օրակարգը․**

1.ՀՀ կառավարության 06.07.2023թ. «Տնամերձ հողամասերում այգեհիմնման և ոռոգման արդիական համակարգերի ներդրման փորձնական ծրագիրը հաստատելու մասին» թիվ 1098-Լ որոշման կատարման մասին
2․Իջևան համայնքի 2023 թ․ բյուջեի վարչական մասում փոփոխություն կատարելու մասին

|  |  |  |
| --- | --- | --- |
| Կողմ-18 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 108/

Լսեցին
**ՀՀ ԿԱՌԱՎԱՐՈՒԹՅԱՆ 06.07.2023Թ. ,,ՏՆԱՄԵՐՁ ՀՈՂԱՄԱՍԵՐՈՒՄ ԱՅԳԵՀԻՄՆՄԱՆ ԵՎ ՈՌՈԳՄԱՆ ԱՐԴԻԱԿԱՆ ՀԱՄԱԿԱՐԳԵՐԻ ՆԵՐԴՐՄԱՆ ՓՈՐՁՆԱԿԱՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ,, ԹԻՎ 1098-Լ ՈՐՈՇՄԱՆ ԿԱՏԱՐՄԱՆ ՄԱՍԻՆ**

**/Զեկ. ԱՆԴՐԱՆԻԿ ԽԱՌԱՏՅԱՆ/**

Համայնքի ղեկավարը նշում է, որ   ՀՀ կառավարության 06.07.2023թ. «Տնամերձ հողամասերում այգեհիմնման և ոռոգման արդիական համակարգերի ներդրման փորձնական ծրագիրը հաստատելու թիվ 1098-լ որոշման կատարման մասին» որոշմամբ նախատեսված է 2023-2024 թվականներին Իջևան համայնքի Բերքաբեր  և Խաշթառակ բնակավայրերում ներդնել տնամերձ  հողամասերում այգեհիմնման և ոռոգման արդիական համակարգեր և հիմնել բարձր բերքատվությամբ, հավաստագրված տնկիներով այգիներ՝ ջրային ռեսուրսների արդյունավետ ու խնայողաբար օգտագործմամբ: Ծրագիրն իրականացվելու է ՀՀ օրենսդրությամբ սահմանված կարգով գնման մրցութային գործընթացում հաղթող ճանաչված կապալառուի հետ կնքված գնման պայմանագրի արժեքի ամբողջական ֆինանսավորմամբ՝ հետևյալ համամասնությամբ՝

-նախարարություն՝ պայմանագրային արժեքի 95 տոկոսը,

-համայնք կամ շահառու՝ պայմանագրային արժեքի 5 տոկոսը:

Հաշվի առնելով վերոնշյալը,  համայնքի ղեկավարի աոաջարկությունը և ղեկավարվելով ՀՀ ,,Տեղական ինքնակառավարման մասին,, օրենքի 18-րդ հոդվածի 1-ին մասի 6-րդ կետով.

**Համայնքի ավագանին որոշում է.**

Տալ համաձայնություն համայնքի ղեկավարի առաջարկությանը՝ ֆինանսավորել հաղթող ճանաչված կապալառուի հետ կնքվող գնման պայմանագրի ամբողջական արժեքի 5 տոկոսը:

|  |  |  |
| --- | --- | --- |
| Կողմ-18 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 109/

Լսեցին
**ԻՋԵՎԱՆ ՀԱՄԱՅՆՔԻ 2023 Թ․ ԲՅՈՒՋԵԻ ՎԱՐՉԱԿԱՆ ՄԱՍՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**/Զեկ. ԱՐՏԵՄ ՈՍԿԱՆՅԱՆ/**

Իջևան համայնքի ղեկավարը նշում է, որ ՀՀ կառավարության 2023 թ․ հուլիսի 13-ի թիվ 1181-Ն որոշմամբ հատկացված միջոցներից 1418,5 հազար դրամ է տրամադրել Իջևանի համայնքապետարանին՝ արտադպրոցական հաստատություններում դասավանդող մանկավարժական աշխատողների կամավոր ատեստավորման արդյունքում ընթացիկ տարում ատեստավորված մանկավարժներին լրավճար վճարելու նպատակով։
Ղեկավարվելով «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 5-րդ կետով․

***Համայնքի ավագանին որոշում է․***

Տալ հավանություն՝ Իջևան համայնքի 2023 թվականի վարչական բյուջեն ավելացնել 1418,5 հազ․ ՀՀ դրամով։ Եկամուտը նախատեսել որպես պետական դրամաշնորհ։
Ծախսը նախատեսել 09․05․01 հատվածի 4511 հոդվածով։

|  |  |  |
| --- | --- | --- |
| Կողմ-18 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 110/

|  |  |
| --- | --- |
|   |  Ավագանու անդամներ |
|   |  ԽԱՉԱՏՈՒՐ ԱԹԱԲԵԿՅԱՆԱՐԳԻՇՏԻ ԱՄԻՐԽԱՆՅԱՆՀԱՍՄԻԿ ԱՅՎԱԶՅԱՆՍԱՍՈՒՆ ԱՆՏՈՆՅԱՆՄԵԴՈՐԱ ԱՍԻԼՅԱՆՄՀԵՐ ԲՈՒՂԴԱՐՅԱՆԱՐՄԻՆԵ ԴՈՎԼԱԹԲԵԿՅԱՆՌԱՉԻԿ ԵՊԻՍԿՈՊՈՍՅԱՆՎԱՀԱՆ ՂԱԶՈՒՄՅԱՆԱՐՄԱՆ ՂԱԼԹԱԽՉՅԱՆԱՐԹՈՒՐ ՃԱՂԱՐՅԱՆԱՆՈՒՇ ՄԵՀՐԱԲՅԱՆԶՈՅԱ ՊԵՏՐՈՍՅԱՆՆԱԻՐԻ ՋԱՆՎԵԼՅԱՆՎԱՐԴԱՆ ՍԱՐԳՍՅԱՆՍՏԵՓԱՆ ՍԱՐՀԱՏՅԱՆՎԱՀԵ ՎԱՐՇԱՄՅԱՆՆԱՆԵ ՎԻՐԱԲՅԱՆ |

Համայնքի ղեկավար
ԱՐԹՈՒՐ ՃԱՂԱՐՅԱՆ\_\_\_\_\_\_\_\_\_\_\_\_\_\_\_\_

Նիստն արձանագրեց`  Մերինե Մանուչարյանը \_\_\_\_\_\_\_\_\_\_\_\_\_\_\_